Rieke Diah Pitaloka

Rieke Diah Pitaloka Intan Permatasari () iku sawijiné penulis buku, presenter, juru main sinétron Indonesia, lan aktivis pulitik.
Rieke Diah Pitaloka nikah karo dhosen filsafat Universitas Indonésia, Donny Gahral Adian nalika dina Setu, 23 Juli 2005 ing Garut, Jawa Barat.Perjanjian Pranikah Rieke Diah Pitaloka dan Donny Gahral Adian(dipunundhuh tanggal 7 Juli 2011).

 Pandhidhikan 
Sawisé namatake pandhidhikan S1 ing Fakultas Sastra Walanda Universitas Indonésia lan S1 Filsafat STF Driyakara, Jakarta Rieke uga nerusaké pandhidhikan. Sanajan sibuk karo kagiyatané ing donyaning hiburan, Rieke bisa ngrampungaké pandhidhikan S2 ne ing jurusan Filsafat Universitas Indonésia (UI). Malah tesisé kang judhulé Banalitas Kejahatan: Aku yang tak Mengenal Diriku, Telaah Hannah Arendt Perihal Kekerasan Nagara dadi buku kang judhulé Kekerasan Nagara Menular ke Masarakat. Buku iki diterbitake karo Galang PressRieke Dyah Pitaloka Bukukan Thesis S2-nya(dipunundhuh tanggal 7 Juli 2011).

 Karir 
Rieke Diah Pitaloka wiwit dikenal nalika dadi bintang iklan Kondom Sutra kanthi jargon Meong. Kajaba iku dhèwèké uga dikenal nalika meranaké dadi Oneng kang "o'on" ing sinétron komedi Bajaj Bajuri. Rieke uga dikenal dadi presenter ing acara Good Morning lan nulis buku. Salah siji judhul bukune ya iku Renungan Kloset.

Saliyané sinétron, Rieke Diah Pitaloka uga main teater. Rieke mèlu pentas teater kang judhule 'Cipoa' garapan Putu Wijaya.Rieke Diah Pitaloka Ingin Hilangkan Image 'Oon'(dipunundhuh tanggal 7 Juli 2011)
Rieke Diah Pitaloka uga njajal kanggo akting ing layar lebar. Rieke miwiti akting ing layar lebar utawa biyoskup dadi Dwi, ya iku wong wédok kang dipoligami ing filem Berbagi Suami. Ketagihan main filem, Rieke Diah Pitaloka main ing filem antologi kang digarap déning sutradara wadon kang cacahé papat. Film iki judhulé Lotus RequiemPuas di Teater, Rieke Diah Pitaloka Rambah Layar Lebar(dipunundhuh tanggal 7 Juli 2011) Film iki banjur diganti judhule dadi Perempuan Punya Cerita''.

 Kagiyatan pulitik lan sosial 
Rieke Diah Pitaloka aktif ing kagiyatan pulitik, malah tau duwé kalungguhan wakil sekretaris jendral DPP Parté Kebangkitan Bangsa (PKB) pimpinan Muhaimin Iskandar.Rieke Diah 'Oneng' Pitaloka Kunjungi Dua Balita Gizi Buruk(dipunundhuh tanggal 7 Juli 2011). Rieke banjur mundur saka parté kang duwé basis Islam iki banjur nggabung ing Partai Demokrasi Indonesia Perjuangan (PDI-P) pimpinan Megawati Soekarnoputri.Oneng Bergabung PDIP (dipunundhuh tanggal 7 Juli 2011). Dhèwèké dadi anggota DPR periode 2009 - 2014 saka PDI-P nalika Laladan Pemilihan Jawa Barat II.
Rieke Diah Pitaloka uga nggawé yayasan kang jenengé "Yayasan Pitaloka". Yayasan iki kalebu yayasan ing babagan sastra lan sosial.

 Cathetan suku 

Kategori:Aktris Indonesia
Kategori:Pelawak Indonesia
Kategori:Lair 1974